***Predlagatelj: ŽUPAN Faza: OSNUTEK***

Na podlagi 29., 49. a, 49. b člena, 50. a in 50. c člena Zakona o lokalni samoupravi ~~(Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1 in 30/18)~~ (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18) , 26. člena Zakona o financiranju občin ~~(Uradni list RS, št. 123/06, 101/07 - odl. US, 57/08, 94/10 - ZIU, 36/11, 40/12 - ZUJF, 104/12 - ZIPRS1314, 101/13 - ZIPRS1415, 14/15 - ZIPRS1415-D, 14/15 - ZUUJFO, 96/15 - ZIPRS1617, 80/16 - ZIPRS1718, 71/17 in 21/18 - popr.)~~ (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr.) je:

* *Občinski svet občine Braslovče na podlagi 16. člena Statuta občine Braslovče (Uradni list RS, št. 37/99, 55/00 in 16/03) na \_\_\_\_. seji, dne \_\_\_\_\_\_\_\_\_\_\_,*
* *Občinski svet občine Gornji Grad na podlagi 1. člena Odloka o organizaciji in delovnem področju občinske uprave občine Gornji Grad (Uradno glasilo zgornjesavinjskih občin, št. 4/99) in 16. člena Statuta občine Gornji Grad (Uradno glasilo zgornjesavinjskih občin, št. 14/07, UPB- 1) na \_\_\_\_. seji, dne \_\_\_\_\_\_\_\_\_\_\_,*
* *Občinski svet občine Ljubno na podlagi 6. člena Odloka o organizaciji in delovnem področju občinske uprave občine Ljubno (Uradni list RS, št. 22/08) in 57. člena Statuta občine Ljubno (Uradni list RS, št. 33/07) na \_\_\_. seji, dne \_\_\_\_\_\_\_\_,*
* *Občinski svet občine Luče na podlagi 3. člena Odloka o organizaciji in delovnem področju občinske uprave občine Luče (Uradno glasilo zgornjesavinjskih občin, št. 2/99) in 17. člena Statuta občine Luče (Uradni list RS, 103/07) na \_\_\_. seji, dne \_\_\_\_\_\_\_\_\_\_,*
* *Občinski svet občine Mozirje na podlagi 16. člena Statuta občine Mozirje (Uradni list RS, št. 11/07) na \_\_. seji, dne \_\_\_\_\_\_\_\_,*
* *Občinski svet občine Nazarje na podlagi 3. člena Odloka o organizaciji in delovnem področju občinske uprave občine Nazarje (~~Uradno glasilo zgornjesavinjskih občin, št. 3/99~~ Uradno glasilo SO, št. 53/2017) in 17. člena Statuta občine Nazarje (~~Uradno glasilo zgornjesavinjskih občin, št. 3/06 in 14/06~~ Uradno glasilo SO, št. 59/2017 ) na \_\_. seji, dne \_\_\_\_\_\_\_\_\_,*
* *Občinski svet občine Prebold na podlagi 15. člena Statuta občine Prebold (Uradni list RS, št. 81/06) na \_\_\_. seji, dne \_\_\_\_\_\_\_\_\_,*
* *Občinski svet občine Rečica ob Savinji na podlagi 7. člena Odloka o ustanovitvi, organizaciji in delovnem področju občinske uprave Občine Rečica ob Savinji (Uradni list RS, št. 26/2007 in 36/2016) in 15. člena Statuta Občine Rečica ob Savinji (Uradni list RS, št. 36/2016), na \_\_\_. seji, dne \_\_\_\_\_\_\_\_\_,*
* *Občinski svet občine Solčava 15. člena Statuta občine Solčava (Uradno glasilo zgornjesavinjskih občin, št. 7/09, na \_\_\_\_. seji, dne \_\_\_\_\_\_\_\_\_\_,*
* *Občinski svet občine Šmartno ob Paki na podlagi 11. člena Odloka o organizaciji in delovnem področju občinske uprave občine Šmartno ob Paki (Uradni vestnik MO Velenje, št. 11/01) in 16. člena Statuta občine Šmartno ob Paki (Uradni vestnik MO Velenje, št. 13/06) na \_\_\_. seji, dne \_\_\_\_\_\_\_\_\_\_\_\_,*
* *Občinski svet občine Šoštanj na podlagi 16. člena Statuta občine Šoštanj (UPB - 2, Uradni list občine Šoštanj, št. 14/08) \_\_. na seji, dne \_\_\_\_\_\_\_\_\_\_\_,*
* *Občinski svet občine Tabor na podlagi 15. člena Statuta Občine Tabor (Uradni list RS, št. 120/06), na \_\_\_. seji, dne \_\_\_\_\_\_\_\_\_,*
* *Občinski svet občine Vransko na podlagi 6. člena Odloka o organizaciji in delovnem področju občinske uprave občine Vransko (Uradni list RS, št. 44/99 in 18/09) in 16. člena Statuta občine Vransko (Uradni list RS, št. 24/99 in 38/02) na \_\_\_\_. seji, dne \_\_\_\_\_\_\_\_\_ in*
* *Občinski svet Mestne občine Velenje na podlagi 24. člena Statuta Mestne občine Velenje (Uradni vestnik MO Velenje, št. 1/2016 - uradno prečiščeno besedilo) na \_\_\_\_. seji, dne \_\_\_\_\_\_\_, sprejel*

**O D L O K**

**o ustanovitvi skupne občinske uprave SAŠA regije**

1. TEMELJNE DOLOČBE
2. člen

S tem odlokom se določijo:

* naziv in sedež skupne občinske uprave SAŠA regije,
* občine ustanoviteljice skupne občinske uprave SAŠA regije,
* področja dela skupne občinske uprave SAŠA regije,
* način in organizacija dela skupne občinske uprave SAŠA regije,
* medsebojne pravice in obveznosti občin ustanoviteljic.

Skupna občinska uprava SAŠA regije (v nadaljevanju: SOU SAŠA) opravlja upravne, strokovne in pospeševalne naloge občinskih uprav občin ustanoviteljic in naloge v zvezi z zagotavljanjem javnih služb, in sicer s področja:

* občinskega inšpekcijskega nadzorstva (v nadaljevanju: medobčinska inšpekcija),
* občinskega redarstva (v nadaljevanju: medobčinsko redarstvo),
* pravne službe,
* občinskega odvetništva,
* notranje revizije,
* proračunskega računovodstva,
* varstva okolja,
* urejanje prostora,
* civilne zaščite,
* požarnega varstva in
* urejanja prometa,

in sicer za naslednje občine ustanoviteljice:

* Občina Braslovče, Braslovče 22, 3314 Braslovče,
* Občina Gornji Grad, Attemsov trg 3, 3342 Gornji Grad,
* Občina Ljubno, Cesta v Rastke 12, 3333 Ljubno ob Savinji,
* Občina Luče, Luče 106, 3334 Luče,
* Občina Mozirje, Šmihelska cesta 2, 3330 Mozirje,
* Občina Nazarje, Savinjska cesta 4, 3331 Nazarje,
* Občina Prebold, Hmeljarska cesta 3, 3312 Prebold,
* Občina Rečica ob Savinji, Rečica ob Savinji 55, 3332 Rečica ob Savinji,
* Občina Solčava, Solčava 29, 3335 Solčava,
* Občina Šmartno ob Paki, Šmartno ob Paki 69, 3327 Šmartno ob Paki,
* Občina Šoštanj, Trg svobode 12, 3325 Šoštanj,
* Občina Tabor, Tabor 21, 3304 Tabor,
* Občina Vransko, Vransko 59, 3305 Vransko in
* Mestna občina Velenje, Titov trg 1, 3320 Velenje.

V besedilu tega odloka uporabljeni izrazi, zapisani v moški slovnični obliki, so uporabljeni kot nevtralni za ženske in moške.

2. člen

Sedež SOU SAŠA je v Mestni občini Velenje, Titov trg 1, 3320 Velenje. SOU SAŠA ima lahko prostore tudi na dislociranih enotah.

SOU SAŠA uporablja žig okrogle oblike. Na zunanjem robu omejuje žig dvojna krožnica. V zgornji polovici zunanjega kroga je umeščen polkrožni napis »SOU SAŠA«, v spodnji polovici zunanjega roba pa je umeščen polkrožni napis »Skupna občinska uprava«. V sredini žiga je odtisnjen znak SOU SAŠA.

3. člen

Ustanoviteljske pravice občin, razen sprejema sprememb in dopolnitev tega odloka ter zagotavljanja proračunskih sredstev za delovanje skupne uprave, za kar so pristojni občinski sveti, izvršujejo župani občin ustanoviteljic.

Župani občin ustanoviteljic potrdijo predlaganega kandidata za imenovanje in razreševanje vodje SOU SAŠA, sprejmejo program dela, nadzorujejo delo SOU SAŠA ter dajejo skupne usmeritve glede splošnih vprašanj organiziranja in delovanja SOU SAŠA.

2. NALOGE IN ORGANIZACIJA DELA

4. člen

Naloge opravlja SOU SAŠA v skladu z veljavnimi predpisi in splošnimi pravnimi akti občin ustanoviteljic.

SOU SAŠA lahko ustanovi notranje organizacijske enote, ki so sestavni del SOU SAŠA.

SOU SAŠA ima dva prekrškovna organa, in sicer medobčinsko inšpekcijo in medobčinsko redarstvo.

Plačane globe za prekrške, ki jih izreče SOU SAŠA, so prihodek proračuna občine ustanoviteljice, na območju katere je bil prekršek storjen, oziroma katere predpis je bil kršen.

5. člen

Pri odločanju v upravnih zadevah iz občinske pristojnosti nastopa SOU SAŠA kot organ tiste občine ustanoviteljice, v katere krajevno pristojnost zadeva spada.

SOU SAŠA mora pri izvrševanju svojih nalog ravnati po usmeritvah župana in nalogah direktorja občinske uprave občine ustanoviteljice, v katero krajevno pristojnost zadeva spada, oziroma za katero izvršuje nalogo.

O morebitni izločitvi vodje SOU SAŠA iz postopkov odločanja v upravnih zadevah oziroma opravljanje dejanj v postopkih iz pristojnosti SOU SAŠA odloča direktor občinske uprave sedežne občine ustanoviteljice.

O morebitni izločitvi zaposlenega v SOU SAŠA iz postopkov odločanja v upravnih zadevah oziroma opravljanje dejanj v postopkih iz pristojnosti SOU SAŠA odloča direktor občinske uprave, v katere krajevno pristojnost zadeva spada.

Za škodo, povzročeno z nezakonitim delom zaposlenega v SOU SAŠA, odgovarjajo občine ustanoviteljice solidarno.

6. člen

SOU SAŠA vodi vodja, imenovan v skladu z Zakonom o javnih uslužbencih.

Vodja SOU SAŠA ima status uradnika na položaju. Pogoji za zasedbo delovnega mesta, delovne naloge in odgovornosti vodje SOU SAŠA se opredelijo v dogovoru o medsebojnih razmerjih (v nadaljevanju: dogovor) in aktu o sistemizaciji delovnih mest.

Posamezne notranje organizacijske enote SOU SAŠA vodi vodja, ki ga imenuje in razrešuje župan sedežne občine ustanoviteljice.

Vodja posamezne organizacijske enote ima status javnega uslužbenca. Pogoji za zasedbo delovnega mesta, delovne naloge in odgovornosti vodje organizacijske enote SOU SAŠA se opredelijo v aktu o sistemizaciji delovnih mest.

Občine ustanoviteljice morajo za zaposlene, ki delovne naloge opravljajo oz. bodo opravljali na sedežu njihove občine, podati pisno soglasje in odločitev za zaposlitev oz. premestitev.

7. člen

Javni uslužbenci, ki so zaposleni v SOU SAŠA, sklenejo delovno razmerje s sedežno občino ustanoviteljico. Pogoji za zasedbo posameznih delovnih mest, delovne naloge in odgovornosti javnih uslužbencev se opredelijo v aktu o sistemizaciji delovnih mest.

Akt o sistemizaciji delovnih mest sprejme župan sedežne občine ustanoviteljice na predlog in glede na dejanske potrebe občin ustanoviteljic oz. na predlog vodje SOU SAŠA.

Pravice in dolžnosti delodajalca izvršujejo župani občin ustanoviteljic, oziroma vodja SOU SAŠA na podlagi njihovega pisnega pooblastila.

3. SREDSTVA ZA DELO

8. člen

Sredstva za delo SOU SAŠA zagotavljajo občine ustanoviteljice v svojih proračunih glede na obseg dela.

V tem razmerju se določi tudi okvirni program prisotnosti in dela za posamezno občino ustanoviteljico.

Sredstva za nemoteno delo SOU SAŠA zagotavlja sedežna občina ustanoviteljica oz. občine ustanoviteljice, v kateri se izvajajo posamezne naloge SOU SAŠA. Obseg zagotavljanja sredstev posamezne občine ustanoviteljice se opredeli v dogovoru.

Sredstva za delo SOU SAŠA zagotavljajo občine ustanoviteljice v naslednjem razmerju, upoštevaje število prebivalcev na dan 1. 7. 2018 (vir: SURS) in obseg dela v posamezni občini ustanoviteljici:

Občina Braslovče 7 %

Občina Gornji Grad 3 %

Občina Ljubno 3 %

Občina Luče 2 %

Občina Mozirje 5 %

Občina Nazarje 3 %

Občina Prebold 7 %

Občina Rečica ob Savinji 3 %

Občina Solčava 1 %

Občina Šmartno ob Paki 4 %

Občina Šoštanj 12 %

Občina Tabor 2 %

Občina Vransko 4 %

Mestna občina Velenje 44 %.

Osnova za obračun višine sredstev za delovanje SOU SAŠA se spremeni v primeru zmanjšanja oziroma povečanja delovnih področij, obsega dela posameznih občin ustanoviteljic, morebitnega izstopa občine ali občin iz SOU SAŠA in morebitnega vstopa nove občine v SOU SAŠA.

9. člen

SOU SAŠA je neposredni uporabnik proračuna sedežne občine ustanoviteljice.

Finančni načrt SOU SAŠA je sestavni del proračuna sedežne občine ustanoviteljice.

Občine ustanoviteljice zagotavljajo sredstva za delovanje SOU SAŠA v finančnih načrtih svojih občinskih uprav na posebni proračunski postavki.

Odredbodajalec za sredstva finančnega načrta SOU SAŠA je njen vodja oziroma od njega pooblaščena oseba.

4. MEDSEBOJNE PRAVICE IN OBVEZNOSTI OBČIN USTANOVITELJIC

10. člen

V dogovorih, ki jih sprejmejo župani občin ustanoviteljic, se opredeli, katera delovna področja se opravljajo v SOU SAŠA za posamezno občino ustanoviteljico ter način izvrševanja pravic in obveznosti med občinami in v razmerju do SOU SAŠA.

11. člen

Občine ustanoviteljice SOU SAŠA morajo soglašati v primerih:

* pristopa nove občine,
* izstopa občine ustanoviteljice,
* zmanjšanja ali povečanja obsega delovnih področij in
* sprememb v obsegu dela posameznih občin ustanoviteljic v SOU SAŠA.

Vodja SOU SAŠA izvede postopke, vezane na pridobitev soglasij občin ustanoviteljic.

Šteje se, da občine ustanoviteljice soglašajo v primeru, ko soglasje poda večina občin ustanoviteljic SOU SAŠA.

Odobritev pristopa nove občine v SOU SAŠA je odvisna od zagotovitve ustrezne kadrovske zasedbe v SOU SAŠA.

Občina ustanoviteljica je pred izstopom iz SOU SAŠA dolžna poravnati vse obveznosti do SOU SAŠA.

SOU SAŠA preneha s sporazumno odločitvijo občin ustanoviteljic.

5. PREHODNE IN KONČNE DOLOČBE

12. člen

SOU SAŠA nadaljuje s svojim delom na področju medobčinske inšpekcije, medobčinskega redarstva, urejanje prostora in varstva okolja nemoteno naprej, razen na področju pravne službe, občinskega pravobranilstva, notranje revizije, proračunskega računovodstva, civilne zaščite, požarnega varstva in urejanja prometa, ki začne z delom, ko posamezna občina ustanoviteljica sklene dogovor s sedežno občino ustanoviteljico.

SOU SAŠA prevzame javne uslužbence, zaposlene v občinskih upravah občin ustanoviteljic, ki so razporejeni na uradniška ali strokovno tehnična delovna mesta, najkasneje do dne, ko začnejo izvajati naloge skupne občinske uprave na posameznih delovnih področjih.

Javnim uslužbencem, zaposlenim v SOU SAŠA, se ne sme poslabšati delovnopravni položaj glede na položaj, ki so ga imeli v občinski upravi posamezne občine ustanoviteljice, Medobčinski inšpekciji, redarstvu in varstvu okolja in Uradu za okolje in prostor SAŠA regije.

13. člen

Z dnem uveljavitve tega odloka prenehata veljati Odlok o ustanovitvi skupnega organa občinske uprave »Medobčinska inšpekcija, redarstvo in varstvo okolja« (Uradno glasilo zgornjesavinjskih občin, št. 19/09, Uradni list RS, št. 112/09, Uradni list občine Šoštanj, št. 8/09, Uradni vestnik MO Velenje, št. 25/09 objava posamezne občine ) in Odlok o ustanovitvi organa skupne občinske uprave »Urad za okolje in prostor SAŠA regije« (Uradno glasilo zgornjesavinjskih občin, št. 19/09, Uradni list RS, št. 112/09; 33/07 Uradni vestnik MO Velenje, št. 25/09 objava posamezne občine).

14. člen

Odlok se sprejme v enakem besedilu v vseh občinah ustanoviteljicah in se začne uporabljati petnajsti dan po objavi v zadnjem od uradnih glasil občin ustanoviteljic.

Številka: 019-01-0002/2018

Velenje, dne:

Občinski svet Mestne občine Velenje

župan

Bojan Kontič

po pooblastilu podžupan Peter Dermol

Številka:

Braslovče, dne:

Občinski svet Občine Braslovče

župan

Tomaž Žohar

Številka:

Gornji Grad, dne:

Občinski svet Občine Gornji Grad

župan

Anton Špeh

Številka:

Ljubno, dne:

Občinski svet Občine Ljubno

župan

Franjo Naraločnik

Številka:

Luče, dne:

Občinski svet Občine Luče

župan

Ciril Rosc

Številka:

Mozirje, dne:

Občinski svet Občine Mozirje

župan

Ivan Suhoveršnik

Številka:

Nazarje, dne:

Občinski svet Občine Nazarje

župan

Matej Pečovnik

Številka:

Prebold, dne:

Občinski svet Občine Prebold

župan

Vinko Debelak

Številka:

Rečica ob Savinji, dne:

Občinski svet Občine Rečica ob Savinji

županja

Ana Rebernik

Številka:

Solčava, dne:

Občinski svet Občine Solčava

županja

Katarina Prelesnik

Številka:

Šmartno ob Paki, dne:

Občinski svet Občine Šmartno ob Paki

župan

Janko Kopušar

Številka:

Šoštanj, dne:

Občinski svet Občine Šoštanj

župan

Darko Menih

Številka:

Tabor, dne:

Občinski svet Občine Tabor

župan

Marko Semprimožnik

Številka:

Vransko, dne:

Občinski svet Občine Vransko

župan

Franc Sušnik